CELEX: 32012D0203
Language: et
Date: 2012-04-19 00:00:00
Title: 2012/203/EL: Komisjoni rakendusotsus, 19. aprill 2012 , millega muudetakse otsuse 2006/766/EÜ I lisa seoses Tšiili lisamisega nende kolmandate riikide loetelusse, kust on lubatud importida inimtoiduks ettenähtud elusaid, jahutatud, külmutatud või töödeldud kahepoolmelisi molluskeid, okasnahkseid, mantelloomi ja meritigusid (teatavaks tehtud numbri C(2012) 2446 all)  EMPs kohaldatav tekst

21.4.2012   
            
            
               ET
            
            
               Euroopa Liidu Teataja
            
            
               L 109/24
            
         KOMISJONI RAKENDUSOTSUS,
   19. aprill 2012,
   millega muudetakse otsuse 2006/766/EÜ I lisa seoses Tšiili lisamisega nende kolmandate riikide loetelusse, kust on lubatud importida inimtoiduks ettenähtud elusaid, jahutatud, külmutatud või töödeldud kahepoolmelisi molluskeid, okasnahkseid, mantelloomi ja meritigusid
   (teatavaks tehtud numbri C(2012) 2446 all)
   (EMPs kohaldatav tekst)
   (2012/203/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eelkõige selle artikli 11 lõiget 1,
   ning arvestades järgmist:
   
               (1)
            
            
               Määruses (EÜ) nr 854/2004 on sätestatud, et loomseid saadusi imporditakse üksnes sellisest kolmandast riigist või kolmanda riigi osast, mis on kõnealuse määruse kohaselt koostatud loetelus.
            
         
               (2)
            
            
               Samuti on määruses (EÜ) nr 854/2004 sätestatud, et selliste loetelude koostamisel ja ajakohastamisel tuleb võtta arvesse liidu korraldatud ametlikke kontrolle kolmandatesse riikidesse ning kolmandate riikide pädevate asutuste antud tagatisi selle kohta, et järgitakse sööda- ja toidualaseid õigusnorme ning loomatervishoiu eeskirju, mis on sätestatud Euroopa Parlamendi ja nõukogu 29. aprilli 2004. aasta määruses (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) või nendega samaväärseid eeskirju.
            
         
               (3)
            
            
               Komisjoni 6. novembri 2006. aasta otsuses 2006/766/EÜ, millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid, (3) on loetletud kolmandad riigid, mis täidavad määruses (EÜ) nr 854/2004 osutatud kriteeriume ja mis seetõttu suudavad tagada, et selliste toodete eksport liitu vastab liidu õigusaktides tarbijate tervise kaitseks sätestatud sanitaarnõuetele. Kõnealuse otsuse I lisas on esitatud nende kolmandate riikide loetelu, millest on lubatud importida inimtoiduks ettenähtud elusaid, jahutatud, külmutatud või töödeldud kahepoolmelisi molluskeid, okasnahkseid, mantelloomi ja meritigusid. Loetelus on märgitud ka sellise impordi piirangud teatavatest kolmandatest riikidest.
            
         
               (4)
            
            
               Tšiili on praegu esitatud otsuse 2006/766/EÜ I lisas sellise kolmanda riigina, kust on lubatud importida inimtoiduks ettenähtud kahepoolmelisi molluskeid, okasnahkseid, mantelloomi ja meritigusid, kuid impordiluba piirdub üksnes külmutatud või töödeldud kahepoolmeliste molluskite, okasnahksete, mantelloomade ja meritigude ning teatavate jahutatud ning siseelunditest puhastatud kammkarplastega.
            
         
               (5)
            
            
               Komisjon korraldas ajavahemikul 26. aprillist kuni 6. maini 2010 Tšiilis kontrollkäigu, mille eesmärk oli hinnata liitu eksportimiseks mõeldud kahepoolmeliste molluskite tootmisel kehtivat kontrollisüsteemi. See kontrollkäik koos Tšiili pädeva asutuse antud tagatistega näitas, et nimetatud kolmandas riigis liitu eksportimiseks ette nähtud kahepoolmeliste molluskite, okasnahksete, mantelloomade ja meritigude suhtes kehtivad tingimused on samaväärsed vastavates liidu õigusaktides sätestatud tingimustega. Seetõttu ei peaks Tšiilist kahepoolmeliste molluskite, okasnahksete, mantelloomade ja meritigude liitu importimise piirangud enam kehtima.
            
         
               (6)
            
            
               Seega tuleks otsust 2006/766/EÜ vastavalt muuta.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/766/EÜ I lisas asendatakse Tšiili kirje järgmisega:
   
      
                  „CL
               
               
                  TŠIILI”
               
               
                   
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 19. aprill 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 139, 30.4.2004, lk 206.
   
      (2)  ELT L 165, 30.4.2004, lk 1.
   
      (3)  ELT L 320, 18.11.2006, lk 53.